জোনিতা গান্ধী

জোনিতা গান্ধী একজন ভারতীয় বংশোদ্ভূত ভারতীয়-কানাডীয় সঙ্গীতশিল্পী। তিনি একাধারে ইংরেজি, ফ্রেঞ্চ, তামিল, তেলুগু, বাংলা, হিন্দি, পাঞ্জাবি, গুজরাতি, মারাঠি, কন্নড় এবং মালায়ালম ভাষায় গান গাইতে পারেন। তিনি ইন্দো-কানাডীয় সমাজে টরোন্টোস নাইটিংগেল হিসেবে পরিচিত। পেন মসালা নামে তার একটি ইউটিউব চ্যানেল রয়েছে যেখানে তার বিশ্বজুড়ে হাজারো ফোলোয়ার রয়েছে; এমনকি এ আর রহমান তার কণ্ঠ ইউটিউবে শুনেই উপলব্ধি করেছিলেন। পুরস্কার বিজয়ী সঙ্গীতশিল্পী হিসেবে তিনি তার কর্মজীবন গড়ে তুলেছেন। চেন্নাই এক্সপ্রেস (২০১৩) চলচ্চিত্রের মাধ্যমে তিনি বলিউডে আত্মপ্রকাশ করেন। জোনিতা গান্ধী ভারতের নতুন দিল্লীতে জন্মগ্রহণ করেন। তার যখন কয়েক মাস বয়স তখন তিনি তার পরিবারের সঙ্গে কানাডা চলে যান এবং ব্রাম্পটোন-টরন্টোতে বেড়ে উঠেন। তার পিতা পেশায় একজন ইলেক্ট্রনিকস ইঞ্জিনিয়ার এবং শখের সঙ্গীতজ্ঞ। ২০০৫ সালে জোনিতা তার পিতার সাথে টরন্টোতে ক্রিসমাস অনুষ্ঠানে সর্বপ্রথম মঞ্চে সঙ্গীত পরিবেশন করেন। জোনিতা ইউনিভার্সিটি অফ ওয়েস্টার্ন ওন্টারিও থেকে স্বাস্থ্য বিজ্ঞান এবং ব্যবসায় থেকে স্নাতক ডিগ্রি অর্জন করেন। বিশ্ববিদ্যালয়ে পড়ার সময় তিনি সিয়াইবিসিতে তার ইন্টার্নশিপ এবং কাজ করেন, কিন্তু পড়াশোনার পাশাপাশি তার গানও চালিয়ে যান। তিনি ওয়েস্টার্ন এবং হিন্দুস্তানি উচ্চতর সঙ্গীতের উপর প্রশিক্ষণ গ্রহণ করেন। জোনিতা গান্ধীর যখন ১৭ বছর বয়স তখন আকাশ গান্ধির সাথে তার সর্বপ্রথম পেশাদার গান ইউটিউবের মাধ্যমে প্রকাশ পায়। গানটি অনেক তাড়াতাড়ি জনপ্রিয়তা পায় এবং তাকে তার জনপ্রিয়তা অধিক হারে বেড়ে যায়। এরপর একে একে তার জনপ্রিয় গান ইউটিউবে প্রকাশ পেতে থাকে, এর মধ্যে হিন্দি চলচ্চিত্রের জন্য গাওয়া তার গান 'সামওয়ান লাইক ইউ, পানি দা রঙ্গ, তুজকো জো পায়া, তুম হি হো, সুহানি রাত, য়েহ হোসলা এবং আরো অনেক জনপ্রিয় গান প্রকাশ পায়। তার শুরুর কনসার্টগুলো এইসব গানগুলোর মধ্যেই হয়েছে। তার নেপথ্য সঙ্গীতশিল্পীর যাত্রা শুরু হয় সনু নিগম এর বিপরীতে গান গাওয়ার মাধ্যমে। এই যাত্রাটি বিভিন্ন দেশ যেমন: রাশিয়া, যুক্তরাজ্য, মার্কিন যুক্তরাষ্ট্র এবং ক্যারিবিয়ানএ হয়েছিলো। সনু নিগম এর সাথে বিশ্ব যাত্রায় অংশ নেওয়ার পর তিনি শাহরুখ খান এবং দীপিকা পাড়ুকোন অভিনীত চেন্নাই এক্সপ্রেস এর মাধ্যমে বলিউডে আত্মপ্রকাশ করেন। এরপর তিনি "হাইওয়ে" (২০১৪) চলচ্চিত্রের "কাহা হু মে" এবং "ইম্পলোসিভ সাইলেন্স" গান দুটির মাধ্যমে বলিউডে জায়গা করে নেন। জোনিতা নেপথ্য সঙ্গীতশিল্পী হিসেবে কাজ করে বিভিন্ন পুরস্কারের জন্য মনোনীত হয়েছেন। তিনি বিভিন্ন সফল সঙ্গীত পরিচালকের সাথে কাজ করেছেন এর মধ্যে রয়েছেন এ আর রহমান, প্রীতম এবং আরো অনেকে। তিনি রহমানের সঙ্গীত ভিত্তিক চলচ্চিত্র ওয়ান হার্ট এ কাজ ক করেছেন। তাছাড়া তিনি এমটিভি আনপ্লাগড এএ সেলিম-সুলেমান এবং অমিত ত্রিবেদী এর সাথে পারফর্ম করেছেন। "দ্য ব্রেকাপ সং" তার গাওয়া সবথেকে জনপ্রিয় গান। গানটির জন্য তিনি একাধিক পুরস্কারের জন্য মনোনিত হোন এবং এটি তাকে অধিক পরিচিতি এনে দেয়। জোনিতা গান্ধীর গাওয়া সঙ্গীত তালিকা নিচে দেওয়া হলো। তালিকাতে চলচ্চিত্রে গাওয়া এবং না গাওয়া উভয় গান-ই জায়গা পেয়েছে। "From a YouTube sensation to a Bolly playback, Toronto girl Jonita Gandhi sings to t2"। The Telegraph India.com। ২৭ ফেব্রুয়ারি ২০১৪। ২৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৪।  "Jonita Gandhi sings on the tunes of AR Rahman in the upcoming Bollywood film 'Highway'"। News Wala.com। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৪।  "Jonita Gandhi"। Jonita Gandhi।  Panjwani, Radhika (২০১৪-০৪-১৬)। "Bollywood crooner from Brampton enroute to stardom | BramptonGuardian.com"। BramptonGuardian.com (ইংরেজি ভাষায়)। সংগ্রহের তারিখ ২০১৭-০৯-২৬।  "Jonita Gandhi: Lucky my first Bollywood song for Shah Rukh Khan-starrer"। NDTV.com। ৮ জুলাই ২০১৩। ১২ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৪।  "A voice that touched Big B's heart"। The Hindu.com। ২১ অক্টোবর ২০১২। সংগ্রহের তারিখ ১৩ জুলাই ২০১৪।  "My efforts have paid off with 'Highway', says singer Jonita Gandhi"। IBN Live.in.com। ৫ ফেব্রুয়ারি ২০১৪। ৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১৪।  "Jonita Gandhi and KK's Walking/Talking Strawberry Ice Cream starts with puja - Times of India"। The Times of India (ইংরেজি ভাষায়)। সংগ্রহের তারিখ ২০২২-০২-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jonita Gandhi's Website